1992–93. – 1062 ár frá stofnun Alþingis.

116. löggjafarþing. – 191. mál.

1096. Breytingartillögur

við frv. til hafnalaga.

Frá meiri hluta samgöngunefndar (PJ, SigG, StB, ÁMM, ÁJ).

Við 1. gr. Orðið allra" falli brott.

Við 3. gr.

Í stað orðsins hafnanna" í 2. mgr. komi: hafna.

3. mgr. orðist svo:

Hafnamálastjóri situr fundi ráðsins með málfrelsi og tillögurétti.

Við 5. gr. Lokamálsliður fyrri málsgreinar falli brott.

Við 8. gr. Lokamálsliður orðist svo: Með reglugerð fyrir hvert hafnasamlag skal fylgja áætlun um framkvæmdir samkvæmt hafnaáætlun svo sem við á um hlutaðeigandi hafnir.

Við 9. gr. 1. mgr. orðist svo:

Hafnarstjórn, sem kosin er af eigendum hafnar eða hafnasamlaga, skal hafa á hendi stjórn hafnar eða hafnasamlags og hafnarsjóðs í samræmi við reglugerð, sbr. 2. mgr. 7. gr.

Við 10. gr. Í stað orðsins Ráðuneytið" í upphafi 1. mgr. komi: Ráðherra.

Við 12. gr.

Í stað orðsins lögtaki" í 1. mgr. komi: fjárnámi.

Fyrri málsliður 2. mgr. orðist svo: Skipagjöld skulu miðuð við stærð skipa samkvæmt nánari ákvæðum í reglugerð og eru þau tryggð með lögveði í viðkomandi skipi eða vátryggingarfé þess.

Við 13. gr. Í stað orðsins Ráðuneytið" í upphafi 4. mgr. komi: Ráðherra.

Í stað orðsins hafnargerðir" í fyrirsögn III. kafla, svo og hvarvetna annars staðar í frumvarpinu, komi: hafnargerð.

Við 19. gr. Orðin við þær" falli brott.

Við 24. gr. Í stað orðsins dýpkanir" í 2. tölul. komi: dýpkun.

Við 26. gr. Í stað orðanna dýpkanir hafna og innsiglinga" í 2. tölul. komi: dýpkun hafnar og innsiglingar.

Við 27. gr. Í stað 2.–4. mgr. komi tvær nýjar málsgreinar sem orðist svo:

Greiðsluþátttaka ríkissjóðs í einstökum verkefnum skal ákveðin um leið og verk eru tekin inn á hafnaáætlun og tekin til endurmats á tveggja ára fresti við endurskoðun hafnaáætlunar. Við mat á greiðsluþátttöku ríkissjóðs skal tekið tillit til fjárhagslegrar getu hafnarsjóðs.

Skerðing á hámarki framlaga skv. 26. gr. skal miðast við fjárhagslega stöðu hafnarsjóðs og skulu settar um það nánari reglur í reglugerð. Þrátt fyrir slíkar reglur getur ráðherra ákveðið að framkvæmdir í höfnum, sem mynda hafnasamlag, njóti tímabundið hámarksframlags skv. 26. gr.

Við 33. gr. Á eftir orðunum Hafnamálastofnunar og hafnaráðs" í 1. mgr. komi: og með samþykki fjárlaganefndar Alþingis.

Við 42. gr. Síðari málsliður falli brott.

Við frumvarpið bætist ákvæði til bráðabirgða er orðist svo:

Þrátt fyrir ákvæði 24. og 26. gr. laga þessara skulu ákvæði laga nr. 69/1984, um allt að 40% ríkisframlag til stofnkostnaðar við hafnarvogir, hafnsögubáta og löndunarkrana, gilda til ársloka 1994.